กฎสำนักนายกรัฐมนตรีฉะบับที่ ๓๙(พ.ศ. ๒๔๙๑)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎไว้ ดังต่อไปนี้เครื่องแบบพิเศษ กระทรวงเกษตราธิการ ว่าด้วยเครื่องแบบพนักงานเจ้าหน้าที่บางตำแหน่งในสังกัดกระทรวงเกษตราธิการข้อ ๑.พนักงานปิดเปิดประตูน้ำ ให้มีเครื่องแบบ คือ๑) หมวกกันแดดแบบราชการสีกากี มีแถบสักหลาดสีเขียวใบไม้กว้าง ๓ เซนติเมตร พันที่เชิงหมวกโดยรอบ มีสายรัดคางหนังสีเหลือง๒) เสื้อเชิ้ตสีกากีแบบลูกเสือ แขนเสื้อยาวใต้ศอกลงไปเพียง๗ เซนติเมตร๓) กางเกงสีกากีแบบลูกเสือขาสั้นเพียงใต้เข่าหรือกางเกงสีกากีขายาวแบบราชการ๔) เข็มขัดหนังสีน้ำตาลแบบลูกเสือ ขนาดกว้าง ๔ เซนติเมตรหัวเข็มขัดทำด้วยโลหะสีทองคาดทับขอบกางเกงมีเครื่องหมายติดอกเสื้อเป็นอักษรย่อ ช.ป.ทำด้วยโลหะสีทองขนาดตัวอักษรสูง ๑.๕ เซนติเมตร ยาว ๒ เซนติเมตรติดเหนือปกกระเป๋าเสื้อบนด้านซ้าย ส่วนรองเท้าจะสวมด้วยหรือไม่นั้น แล้วแต่กาละการงานข้อ ๒นายท้ายและกะลาสี ให้มีเครื่องแบบ คือ๑) หมวกกะลาสี สีน้ำเงินดำ ที่เชิงหมวกพันด้วยสักหลาดสีเขียวใบไม้โดยรอบทาบเย็บติดกับเชิงหมวกภายในหมวกมีแถบริบบิ้นขาวเย็บติดเป็นสายรัดคาง และบนผ้าพันหมวกมีอักษรชื่อกรมซึ่งนายท้ายและกะลาสีนั้นสังกัดอยู่ ตัวอักษรมีขนาดสูง ๒ เซนติเมตรไปตามรอบหมวกขนาดยาว๑๘ เซนติเมตร๒) เสื้อกะลาสี สีน้ำเงินดำ แขนยาวใต้ศอกเพียง ๗ เซนติเมตรด้านหลังมีผ้าปกหลังสีน้ำเงิน ซึ่งมีแถบสีเขียวใบไม้ขนาด ๒.๕ เซนติเมตรเย็บตรึงโดยรอบเป็นรูปมุมฉากห่างจากขอบ ๑ เซนติเมตร กับมีผ้าผูกคอสีดำอย่างแบบทหารเรือ๓) กางเกงกะลาสีขายาวสีน้ำเงินดำ๔) บั้งทำด้วยแถบผ้าสีขาว กว้าง ๑.๒ เซนติเมตร รูปหางนกแซงแซวอย่างเดียวกับบั้งทหารชั้นจ่าถ้าติดซ้อนกันมากกว่า ๑ บั้ง ให้เว้นระยะห่างกัน ๑.๒ เซนติเมตร และให้มีเครื่องหมายเป็นรูปพังงาทำด้วยโลหะสีทองตรึงบนเบาะสักหลาดสีเขียวใบไม้เป็นเครื่องหมายประกอบเบาะสักหลาดทำรูปกลมวัดผ่านศูนย์กลาง ๔.๕ เซนติเมตร ติดไว้ในระหว่างกลางเหนือบั้งบั้งมีต่างกันเป็น ๓ ชั้นชั้นที่ ๑ มี ๓ บั้งซ้อนกัน เป็นบั้งสำหรับนายท้ายเรือเดินทะเลชั้นที่ ๒ มี ๒ บั้งซ้อนกันเป็นบั้งสำหรับนายท้ายเรือเดินในลำแม่น้ำชั้นที่ ๑ชั้นที่ ๓ มี ๑ บั้ง สำหรับนายท้ายเรือเดินในลำแม่น้ำชั้นที่๒ข้อ ๓.ช่างเครื่อง ช่างไฟ และช่างน้ำมัน ใช้เครื่องแบบอย่างเดียวกันกับข้อ ๑.แต่ใช้เครื่องหมายใบพัดเป็นเครื่องหมายประกอบบั้งบั้งมีต่างกันเป็น ๓ ชั้น คือชั้นที่ ๑ มีบั้งซ้อนกัน เป็นบั้งสำหรับคนใช้เครื่องจักรหรือเครื่องยนต์เรือเดินทะเลชั้นที่ ๒ มี ๒ บั้งซ้อนกันเป็นบั้งสำหรับคนใช้เครื่องจักรหรือเครื่องยนต์เรือเดินในลำแม่น้ำชั้นที่ ๑ชั้นที่ ๓ มี ๑ บั้ง สำหรับคนใช้เครื่องจักรหรือเครื่องจักรหรือเครื่องยนต์เรือเดินในลำแม่น้ำชั้นที่๒ข้อ ๔. คนรถและคนยามให้มีเครื่องแบบ คือ๑) หมวกทรงหม้อตาลสีกากี กะบังหน้าหนังสีดำ สายรัดคางหนังสีดำหน้าหมวกมีตราครุฑพ่าห์สีทองตรึงอยู่บนสักหลาดสีเขียวใบไม้๒) เสื้อแบบราชการสีกากี ชนิดกระเป๋าย่ามประกอบด้วยดุมโลหะสีทองเกลี้ยง๕ ดุม ๑ แถว และปากกระเป๋าเสื้ออีกกระเป๋าละดุม หรือเสื้อแบบตรวจราชการ๓) กางเกงขายาวแบบราชการสีกากี๔) อินทรธนูทำด้วยแถบผ้าสีกากีรูปยาวปลายรวบ ขนาดกว้างที่ต้นอินทรธนู๓.๕ เซนติเมตร ส่วนยาวจดคอเสื้อมีดุมสีทองเกลี้ยงติดทับที่ปลายอินทรธนู และมีปลอกผ้าสักหลาดสีเขียวใบไม้สวมต้นอินทรธนูขนาด ๓.๕ x ๔ เซนติเมตร๕) ในกรณีที่ใช้เสื้อแบบตรวจราชการให้สวมกางเกงทับชายเสื้อ และคาดเข็มขัดหนังสีน้ำตาลแบบลูกเสือขนาดกว้าง ๔ เซนติเมตร หัวเข็มขัดใช้โลหะทองเหลืองคาดทับขอบกางเกง๖) เครื่องหมายทำด้วยโลหะสีทองเป็นรูปอาร์ม ขนาดกว้างยาวด้านละ๖ เซนติเมตร ที่ขอบบนมีอักษรชื่อกรมซึ่งคนรถและคนยามนั้นสังกัดอยู่ ตรงศูนย์กลางมีเลขประจำตัวตามขอบล่างมีอักษรว่าคนรถ หรือ คนยาม ติดเหนือกระเป๋าเสื้อบนด้านซ้ายข้อ ๕. พนักงานป้องกันผู้ร้ายลักไม้ขององค์การอุตสาหกรรมป่าไม้กรมป่าไม้ ให้มีเครื่องแบบ คือ๑) หมวกกันแดดแบบราชการสีกากี๒) เสื้อและกางเกงขายาวแบบตรวจราชการ มีปลอกผ้าสักหลาดสีเขียวใบไม้ขนาด ๒.๕ เซนติเมตร สวมต้นอินทรธนู๓) เข็มขัดหนังสีน้ำตาลแบบลูกเสือ ขนาดกว้าง ๔ เซนติเมตรหัวเข็มขัดทำด้วยโลหะสีทองคาดทับขอบกางเกงให้ไว้ ณ วันที่ ๒๖ มกราคม พ.ศ. ๒๔๙๑ควง อภัยวงศ์นายกรัฐมนตรีโชติกานต์/ปรับปรุง๑๒ กุมภาพันธ์ ๒๕๖๓อรญา/ตรวจ๔ พฤษภาคม ๒๕๖๓[๑] ราชกิจจานุเบกษา เล่ม ๖๕/ตอนที่ ๗/หน้า ๘๔/๓ กุมภาพันธ์๒๔๙๑